Վանաձորի բժշկական կենտրոնի կառուցման համար պետությունը ծախսել է մոտ 8 միլիոն դոլար։ Ծննդատան մասնաշենքը կառուցել է «Տաշիր» ընկերությունների խումբը՝ ծախսելով ավելի քան 2 միլիոն դոլար։ Բժշկական կենտրոնը պետք է շահագործման հանձնվեր դեռ 2015 թվականին, բայց շինարարությունն ավարտվել է միայն այս տարի։ Դեռ ապրիլ ամսից այն պատրաստ է շահագործման, սակայն կառավարությունն առայժմ քննարկում է կենտրոնի կառավարման ձևերը։ Նախարարը շեշտում է՝ հիվանդանոցի կառավարումը կամ կիրականացնի պետությունը, կամ էլ այն համատարմագրային կառավարման կհանձնվի որևէ ընկերության, որը կընտրվի մրցույթով։